Diari Oficial de la Generalitat Valenciana


Sumari del DOGV 8170, del 15-11-2017 (2017/9319)

RESOLUCIÓ de 29 d'agost de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 120/13-AIA Cabanes.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8170

Data del DOGV
:   15-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9319


Data del document
:   29-08-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 29 d'agost de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 120/13-AIA Cabanes. [2017/9319]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 120/13-AIA Cabanes.  
  
«Declaració d'impacte ambiental  
Núm. expedient: 120/13-AIA.  
Títol del projecte: Magatzem de ferralla en polígon industrial.  
Promotor: Teo y Chimo, SL.  
Òrgan substantiu: Ajuntament de Cabanes.  
Localització: avinguda d'Espanya, 16D. Polígon industrial Pont. Cabanes (Castelló).  
  
Descripció del projecte  
El projecte presentat planteja una activitat de compravenda i emmagatzematge de ferralla i metalls no perillosos en xicotetes quantitats.  
  
Descripció de les característiques més rellevants del projecte  
L'activitat que es vol dur a terme es realitzarà en una nau industrial existent en l'avinguda Espanya, 16D del polígon industrial Pont, a Cabanes (Castelló).  
Compta amb una única planta diàfana de forma rectangular, en la qual s'incorpora un xicotet lavabo. Compta amb una superfície construïda de 495 m² i útil de 475 m², 471 m² són de magatzem i 4 m² de lavabo. La nau no compta amb pati descobert.  
Segons la documentació presentada la nau ja existent compta amb una estructura exterior a base de plaques de formigó prefabricat, interiorment compta amb una estructura de pilars i bigues metàl·liques que sustenta la coberta a dues aigües executada amb plaques metàl·liques. Com a paviment té una solera de formigó.  
Compta amb instal·lació elèctrica, de llanterneria (en la neteja) i sanejament.  
La classificació urbanística és sòl industrial, segons PGOU de Cabanes.  
  
Descripció de l'activitat  
L'activitat principal és la d'emmagatzematge de ferralla, classificada segons el nomenclàtor d'activitats qualificades, segons el Decret 54/1990, de 28 de març, de la Generalitat Valenciana, amb el número 615.2, molesta 0 1-, perillosa 0 2-. L'empresa comptarà amb 2 operaris que es dedicaran a comprar xicotetes quantitats de ferralla per a després vendre-les a empreses majoristes. En el transcurs entre la compra i venda utilitzaran la nau per a emmagatzemar-la. El 95 % de materials que s'emmagatzemaran són metàl·lics i el 5 % restant seran bateries. Aquestes bateries, per la seua toxicitat, s'emmagatzemaran en depòsits especials a aquest efecte.  
En l'activitat que es durà a terme no es té un procés productiu com a tal, ja que no hi ha matèries primeres ni productes intermedis i els productes acabats són el conjunt de la ferralla existent. La nau que s'utilitzarà està preparada per a aquesta activitat i compta amb els serveis d'aigua potable, electricitat i clavegueram públic per a les aigües pluvials i fecals i uns accessos adequats. El total de potència necessària per a l'exercici de l'activitat és de 3300 w. La ventilació general de la nau es realitzarà de forma natural a través d'obertures de ventilació permanents, portes i finestres.  
  
Tramitació administrativa  
Amb data 25 de setembre de 2013 va tindre entrada la sol·licitud de declaració d'impacte ambiental per al magatzem de ferralla Teo y Chimo, SL, en el terme municipal de Cabanes (Castelló), remesa per l'Ajuntament de Cabanes. La documentació rebuda junt amb la sol·licitud consisteix en:  
- A. Projecte de sol·licitud de llicència ambiental per a obertura de magatzem de ferralla.  
- B. Estudi d'impacte ambiental del projecte.  
- C. Còpia de la sol·licitud d'autorització presentada pel promotor davant de l'ajuntament.  
- D. Còpia de la tramitació administrativa realitzada per l'ajuntament, que consta dels següents documents de forma resumida:  
- Certificat de compatibilitat urbanística.  
- Informe favorable dels serveis tècnics municipals.  
- Resolució de l'alcaldia on inicia l'expedient de llicència, notifica de forma personal als veïns afectats i publica l'expedient en el tauler d'edictes de l'ajuntament.  
- Escrit realitzat per un dels veïns afectats en què presenta al·legacions a l'activitat.  
- Nou informe favorable dels serveis tècnics municipals.  
- Informació pública de l'estudi d'impacte ambiental en el BOP del 10 d'agost de 2013.  
- Informe de favorable de sanitat.  
- Informe final favorable de concessió de llicència ambiental, en què es desestimen les al·legacions presentades a l'activitat.  
  
Alternatives  
En l'estudi d'impacte ambiental no es consideren alternatives a l'actuació projectada, només s'analitzen els impactes derivats del funcionament de l'activitat.  
  
Afeccions legals  
L'activitat projectada és d'acord amb la Llei 10/1998 de residus, la Llei 10/2000 de residus de la Comunitat Valenciana, de gestió de residus no perillosos, per la qual cosa queda sotmesa a la corresponent autorització administrativa per la conselleria competent en medi ambient.  
  
Es regirà l'activitat per la legislació estatal Llei 22/2011, de 28 de juliol, de residus i sòls contaminats.  
Respecte a l'emmagatzematge de bateries, l'activitat es regirà pel Reial decret 106/2008 d'1 de febrer, Reial decret 45/1996 de 19 de gener, Ordre MAM/304/2002 i la seua correcció d'errades, i Reial decret 833/1988 de 20 de juliol.  
El Reial decret 9/2005 de 14 de gener, sobre activitats potencialment contaminants del sòl, en el seu annex I, enumera les activitats potencialment contaminants del sòl, entre les quals es troba el comerç a l'engròs de ferralla i productes de rebuig.  
El Decret 266/2004 del Consell de la Generalitat, que desplega la Llei 7/2002, de 3 de desembre, de la Generalitat Valenciana, regula el soroll generat per les activitats i exigeix en l'article 18, la realització d'auditories acústiques per a aquelles activitats susceptibles de produir sorolls i vibracions.  
Tot això sense perjuí de les autoritzacions que pertoque obtindre d'altres organismes, de conformitat amb la normativa sectorial que siga aplicable.  
  
Consideracions ambientals  
La parcel·la on s'ubica l'activitat objecte d'estudi no es troba afectada per cap figura de protecció ambiental ni mostra riscos per inundació. La nau on s'ubica l'activitat ja es troba construïda i dins del polígon industrial Pont de Cabanes i compleix el PGOU de Cabanes.  
  
1. Identificació d'impactes:  
Els principals impactes identificats per la realització de l'activitat són els següents:  
- Sorolls que es generen per l'activitat.  
- Emissions que es puguen produir a l'aire, considerant-se en cas d'accident.  
- Residus generats pel maneig de la ferralla.  
- Els únics residus a considerar són els produïts per lavabos i dutxes.  
2. Consideracions sobre les mesures protectores i correctores.  
Quant a les principals mesures preventives i correctores dels impactes identificats i valorats, es preveuen les següents:  
- Es realitzaran els treballs amb les maquinàries menys sorolloses i en horaris diürns.  
- No es depositaran residus a l'exterior de la nau.  
- Es fomentarà la reutilització dels residus.  
- Els residus que s'hagen d'eliminar s'entregaran a un gestor de residus autoritzat.  
- Les bateries s'emmagatzemaran en recipients especials per a evitar vessaments.  
- Els residus de lavabos i dutxes estan derivats al clavegueram públic municipal.  
  
Vigilància ambiental  
El programa de vigilància ambiental garanteix el compliment de les recomanacions, mesures preventives i correctores contingudes en l'estudi i preveu els controls següents:  
- S'efectuaran controls periòdics a fi de verificar el correcte emmagatzematge de les bateries.  
- Es verificaran que els nivells de sorolls complisquen la normativa vigent.  
- Es realitzarà un seguiment que verifique la procedència i destinació de tots els materials.  
- S'emetran informes de les desviacions que es puguen produir durant el funcionament de l'activitat respecte a les previsions de l'estudi, per a si és necessari, adoptar les mesures necessàries perquè aquests impactes siguen irreversibles.  
  
Consideracions jurídiques  
1. El projecte examinat constitueix, segons el que preveu l'annex I, grup 6.c del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989 de la Generalitat Valenciana, de 3 de març, d'impacte ambiental, modificat pel Decret 32/2006, de 10 de març, del Consell de la Generalitat, un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 1 de l'esmentat decret.  
  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat pel qual s'aprova el Reglament per a l'execució de la Llei 2/1989, d'impacte ambiental i en les altres disposicions que se li apliquen.  
3. L'article 5 del Decret 162/1990, de 15 d'octubre, atribueix a l'òrgan ambiental la competència per a la formulació de les declaracions d'impacte ambiental dels projectes a què s'aplique la Llei 2/1989 d'impacte ambiental.  
4. L'article 15 del Decret 85/2013, de 28 de juny, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, atribueix a la Direcció General d'Avaluació Ambiental i Territorial la competència en matèria d'avaluació ambiental estratègica i de projectes, ordenació del territori i del litoral, urbanisme, coordinació territorial i inspecció d'urbanisme, ordenació, planificació i actuacions territorials estratègiques.  
  
Per tant, vist tot això i fent ús de les facultats que tinc legalment atribuïdes, formule la següent:  
  
Declaració d'impacte ambiental  
  
Primer  
Estimar acceptables, només als efectes ambientals i sense perjuí d'altres autoritzacions administratives que li siguen preceptives, el projecte de magatzem de ferralla promogut per l'empresa Teo y Chimo, SL, situada en l'avinguda d'Espanya, 16D, del polígon industrial Pont, a Cabanes (Castelló), sempre que el projecte es desenvolupe segons la documentació tècnica presentada i s'adopten les mesures indicades en l'apartat segon.  
  
Segon  
Addicionalment a les mesures adoptades en el projecte, s'estableixen les condicions següents:  
- A la posada en marxa de l'activitat, haurà de realitzar-se una auditoria acústica a fi de comprovar el compliment dels límits establits en la normativa en matèria de contaminació acústica, Llei /2002, de 3 de desembre.  
- L'emmagatzematge temporal dels residus que es produïsquen per l'activitat, una vegada classificats i seleccionats, es realitzarà en contenidors fins al moment de la seua expedició cap a gestor autoritzat.  
- Les accions incloses en el programa de vigilància ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia.  
- Qualsevol modificació o ampliació del projecte presentat, haurà de ser comunicada a l'òrgan ambiental competent que establirà, si és procedent, l'aplicació de noves mesures correctores.  
  
Tercer  
Notificar a les parts interessades que contra la present resolució, per ser un acte de tràmit, no es pot interposar cap recurs; sense perjuí que puguen utilitzar-se els mitjans que en defensa dels seus drets s'estimen pertinents.  
  
Quart  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que disposa l'article 28 de l'esmentat Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
  
València, 17 de gener de 2014.- El director general d'Avaluació Ambiental i Territorial: Juan Giner Corell.»  
  
València, 29 d'agost de 2017.- El director general de Medi Natural i d'Avaluació Ambiental: Antoni Marzo i Pastor.